[pic] | KUMMISSJONI TAL-KOMUNITAJIET EWROPEJ |

Brussel 4.6.2007

KUMM(2007) 289 finali

Proposta għal

REGOLAMENT TAL-KUNSILL

li jiftaħ u jipprovdi għall-ġestjoni ta' kwoti tariffarji awtonomi tal-Komunità għal ċerti prodotti tal-ħut matul il-perjodu 2007-2009

(preżentata mill-Kummissjoni)

MEMORANDUM TA’ SPJEGAZZJONI

1) IL-KUNTEST TAL-PROPOSTA |

Ir-raġunijiet għall-proposta u l-għanijiet tagħha/Kuntest ġenerali Ir-Regolament tal-Kunsill (KE) Nru 379/2004 ta' l-24 ta' Frar 2004 (ĠU L 64) li jiftaħ u jipprovdi għall-amministrazzjoni tal-kwoti tat-tariffi Komunitarji awtonomi għal ċerti prodotti tas-sajd għall-perjodu 2004 – 2006, skada fil-31.12.2006. Il-proposta għandha tintroduċi reġim simili għas-snin 2007 sa l-2009 li fih jitqiesu kif jixraq il-ħtiġijiet predominanti tal-provvista u ċ-ċirkostanzi kumplessivi. Huwa fl-interess ta' l-UE li żżid ċerti kwoti tariffarji awtonomi eżistenti peress li l-industriji ta' l-ipproċessar f'ċerti Stati Membri qed jiffaċċaw diffikultajiet serji biex jiksbu għalihom infushom biżżejjed provvisti Komunitarji ta' ċerti prodotti tas-sajd. Sabiex jingħeleb in-nuqqas tal-materja prima, l-industrija qed tuża prodotti sostituti li joriġinaw minn pajjiżi terzi. Minħabba f'bidla fil-ħtiġijiet tal-provvista, il-proposta fiha ċerti kwoti ġodda, u xi oħrajn emendati skond il-każ, filwaqt li oħrajn ma ġġeddux. |

Dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 379/2004 ta' l-24 ta' Frar 2004 (ĠU L 64) li jiftaħ u jipprovdi għall-amministrazzjoni tal-kwoti tat-tariffi Komunitarji awtonomi għal ċerti prodotti tas-sajd għall-perjodu 2004 – 2006. |

Il-konsistenza ma’ l-istrateġiji politiki oħra u ma’ l-għanijiet ta’ l-Unjoni F'konformità mal-politiki dwar l-agrikoltura, is-sajd, il-kummerċ, l-iżvilupp u r-relazzjonijiet esterni. Mhijiex se tkun ta' detriment għall-pajjiżi li jgawdu minn ftehim kummerċjali preferenzjali ma' l-UE, jiġifieri ir-reġimi GSP, AKP. |

2) IL-KONSULTAZZJONI MAL-PARTIJIET INTERESSATI U L-VALUTAZZJONI TA’ L-IMPATT |

Il-konsultazzjonijiet mal-partijiet interessati |

Il-metodi ta' konsultazzjoni, is-setturi ewlenin immirati u l-profil ġenerali ta' dawk li wieġbu Il-Konsultazzjoni ta' l-Istati Membri permezz tal-Kumitat ta' Ġestjoni għall-prodotti tas-sajd u permezz tal-Kumitat Konsultattiv dwar is-Sajd u l-Akkwakultura. Kuntatti konsultattivi informali ma' l-industrija ta' l-UE (l-Assoċjazzjoni tal-Prodotturi tal-Ħut ta' l-UE, il-Federazzjoni ta' Organizzazzjonijiet Nazzjonali ta' Importaturi u Esportaturi tal-Ħut). Sinteżi tat-tweġibiet u kif ġew ikkunsidrati Il-miżuri proposti huma appoġġati mill-maġġoranza kbira ta' l-Istati Membri. |

Il-ġbir u l-użu ta’ l-għarfien espert |

Oqsma ta’ għarfien xjentifiku/espert involuti Esperti li jirrappreżentaw l-Istati Membri fil-Kumitat ta' Ġestjoni għall-prodotti tas-sajd. Metodoloġija użata Konsultazzjoni miftuħa L-organizzazzjonijiet/esperti ewlenin ikkonsultati Esperti maħtura minn kull SM Konsultazzjoni tal-Kumitat ta' Ġestjoni għall-prodotti tas-sajd fis-6 ta' April 2006, fit-8 ta' Ġunju 2006 u fil-21 ta' Settembru 2006. Konsultazzjoni tal-Kumitat Konsultattiv għas-Sajd (ACFA) Grupp ta' Ħidma III Swieq u Kummerċ fl-10 ta' Ottubru 2006. Laqgħa mal-partijiet interessati tal-Komunità fl-20 ta' Marzu 2006. L-Assoċjazzjoni tal-Produtturi tal-Ħut ta' l-UE (AIPCE) u l-Federazzjoni ta' l-Organizzazzjonijiet Nazzjonali ta' l-Importaturi u l-Esportaturi tal-Ħut (CEP). Sommarju tal-pariri miksuba u użati Ma ssemmietx l-eżistenza ta’ riskji potenzjalment serji b’konsegwenzi irreversibbli. Mezzi użati biex l-għarfien espert ikun disponibbli pubblikament Pubblikazzjoni tal-Proposta |

Il-valutazzjoni ta’ l-impatt Mhux applikabbli Il-proposta mhix inkluża fil-Programm ta' Ħidma u Leġiżlattiv tal-Kummissjoni 2006 |

3) L-ELEMENTI ġURIDIċI TAL-PROPOSTA |

Sinteżi ta’ l-azzjoni proposta Proposta għal Regolament tal-Kunsill li jiftaħ u jipprovdi għall-ġestjoni ta' kwoti tariffarji Awtonomi tal-Komunità għal ċerti prodotti tal-ħut matul il-perjodu 2007-2009 |

Il-bażi ġuridika L-Artikolu 26 tat-Trattat tal-KE |

Il-prinċipju tas-sussidjarjetà Il-proposta taqa' taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax. |

Il-prinċipju tal-proporzjonalità Il-proposta hija konformi mal-prinċipju tal-proporzjonalità minħabba r-raġunijiet li ġejjin: |

Jeħtieġ li jiġu adottati miżuri sabiex tittaffa l-iskarsezza serja tal-provvisti għall-industrija ta' l-ipproċessar għall-perjodu trijennali li ġej li jibda fl-2007. |

Dan is-sett ta' miżuri huwa konformi mal-prinċipji għas-simplifikazzjoni tal-proċeduri għall-operaturi li qed jaħdmu f'kummerċ barrani u mal-Komunikazzjoni tal-Kummissjoni dwar is-sospensjonijiet u l-kwoti tariffarji awtonomi (98/C 128/02). |

L-għażla ta’ l-istrumenti |

Strument propost: Regolament. |

Mezzi oħra ma jkunux adegwati għar-raġuni li ġejja: Bis-saħħa ta' l-Artikolu 26 tat-Trattat tal-KE, sospensjonijiet awtonomi ta' tariffi u kwoti jiġu approvati mill-Kunsill b'maġġoranza kwalifikata fuq il-bażi ta' proposta tal-Kummissjoni. Hemm bżonn li jkun hemm regolament li jassigura l-applikabilità diretta u l-uniformità fil-Komunità kollha. |

4) L-IMPLIKAZZJONI GħALL-BAġIT |

Dazji doganali mhux miġbura b'ammont nett ta' € 49 467 450. |

5) INFORMAZZJONI ADDIZZJONALI |

Iż-Żona Ekonomika Ewropea Din il-proposta tirrigwarda kwistjoni rilevanti għaż-ŻEE, u għalhekk għandha testendi għaż-Żona Ekonomika Ewropea. |

Proposta għal

REGOLAMENT TAL-KUNSILL

li jiftaħ u jipprovdi għall-ġestjoni ta' kwoti tariffarji awtonomi tal-Komunità għal ċerti prodotti tal-ħut matul il-perjodu 2007-2009

(Test b’rilevanza għaż-ŻEE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 26 tiegħu,

Wara li kkunsidra l-proposta mill-Kummissjoni[1],

Billi:

1. Il-provvista mill-Komunità ta' ċerti prodotti tas-sajd bħalissa tiddependi fuq importazzjonijiet minn pajjiżi terzi. Huwa fl-interess tal-Komunità li tissospendi parzjalment jew kompletament id-dazji doganali għal dawk il-prodotti, fil-kwoti tat-tariffi Komunitarji ta' volum xieraq. Sabiex ma jitqegħdux fil-periklu l-prospetti ta' l-iżvilupp ta' dawk il-prodotti fil-Komunità u biex tiġi żgurata provvista adegwata biex tissodisfa l-industriji utenti, dawn il-kwoti għandhom jinfetħu, u jiġu applikati dazji doganali varjabbli skond is-sensittività tal-prodott imsemmi fis-suq Komunitarju.

2. Aċċess ugwali u bla interruzzjoni għal dawk il-kwoti għandu jiġi żgurat għall-importaturi kollha Komunitarji u r-rati stabbiliti għall-kwoti għandhom jiġu applikati mingħajr interruzzjoni għall-importazzjoni kollha tal-prodotti kkonċernati fl-Istati Membri sakemm il-kwoti jkunu ntużaw.

3. Biex tiġi żgurata l-effiċjenza ta' amministrazzjoni komuni tal-kwoti, l-Istati Membri għandhom jingħataw permess li jiġbdu mill-ammont tal-kwota l-kwantitajiet neċessarji li jikkorrispondu ma' l-importazzjoni attwali tagħhom. Peress li dak il-metodu ta' amministrazzjoni jeħtieġ kooperazzjoni mill-qrib bejn l-Istati Membri u l-Kummissjoni, din ta' l-aħħar għandha b'mod partikolari tkun tista' tikkontrolla r-rata li bihom jintużaw il-kwoti u għandha tinforma l-Istati Membri b'dan.

4. Ir-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi d-dispożizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali tal-Komunità[2] jipprovdi għall-sistema ta' amministrazzjoni tal-kwota tat-tariffa li ssegwi l-ordni kronoloġika tad-dati ta' l-aċċettazzjoni tad-dikjarazzjonijiet tar-rilaxx għal ċirkolazzjoni libera. Il-kwoti tat-tariffa miftuħa b'dan ir-Regolament għandhom jiġu amministrati mill-awtoritajiet Komunitarji u mill-Istati Membri skond dik is-sistema.

5. Peress li r-Regolament tal-Kunsill (KE) Nru 379/2004 ta' l-24 ta' Frar 2004 li jiftaħ u jipprovdi għall-amministrazzjoni tal-kwoti tat-tariffi Komunitarji awtonomi għal ċerti prodotti tas-sajd għall-perjodu 2004 – 2006, skada fil-31.12.2006, l-ebda kwoti tat-tariffi ma kienu disponibbli għall-perjodu bejn l-1.1.2007 u d-dħul fis-seħħ ta' dan ir-Regolament. Barra minn hekk, peress li l-kwoti kollha miftuħa minn dan ir-Regolament huma soġġetti għal kundizzjonijiet dwar l-użu aħħari sabiex jibbenefikaw minn trattament tariffarju favorevoli, l-implimentazzjoni retroattiva ta' dan ir-Regolament mhix possibbli. Għalhekk, sabiex tiġi żgurata ċerta kontinwità mas-sistema tal-kwoti preċedenti, għandu jiġi previst reġim suċċessiv, li jippermetti l-għoti ta' tnaqqis fuq id-dazji ta' l-importazzjoni għall-prodotti tas-sajd li jkunu ġew irrilaxxati f'ċirkolazzjoni libera bejn l-1.1.2007 u d-dħul fis-seħħ ta' dan ir-Regolament u li jqis kif jixraq il-kundizzjonijiet għall-użu aħħari u l-kwantitajiet disponibbli tal-kwoti speċifiċi.

ADOTTA DAN IR-REGOLAMENT:

Artikolu 1

6. Id-dazji ta' l-importazzjoni fuq il-prodotti elenkati fl-Anness għandhom jiġu sospiżi, fil-limiti tal-kwoti tat-tariffi, għar-rati għall-perjodi, u sa l-ammonti, indikati hemmhekk.

7. L-importazzjoni tal-prodotti elenkati fl-Anness għandha tkun koperta bil-kwoti msemmija fil-paragrafu 1 biss jekk il-valur tad-dwana ddikjarat huwa ta' l-inqas daqs il-prezz ta' referenza ffissat, jew li għandu jiġi ffissat, skond l-Artikolu 29 tar-Regolament tal-Kunsill (KE) Nru 104/2000 tas-17 ta' Diċembru 1999 dwar l-organizzazzjoni komuni tas-swieq fil-prodotti tas-sajd u l-akkwakultura[3].

Artikolu 2

Il-kwoti tat-tariffi msemmija fl-Artikolu 1 għandhom ikunu amministrati mill-Kummissjoni skond l-Artikoli 308a, 308b u 308ċ tar-Regolament (KEE) Nru 2454/93.

Artikolu 3

L-Istati Membri u l-Kummissjoni għandhom jikkooperaw mill-qrib sabiex jiżguraw illi dan ir-Regolament jiġi mħares.

Artikolu 4

8. Id-dazji ta' l-importazzjoni għall-prodotti tal-ħut irrilaxxati f'ċirkolazzjoni libera bejn l-1.1.2007 u d-data tad-dħul fis-seħħ ta' dan ir-Regolament li jaqgħu fl-ambitu tal-prodott ta' waħda mill-kwoti tariffarji elenkati fl-Anness, jistgħu jitnaqqsu fuq talba tad-dikjarant skond ir-rati tad-dazju stipulati fih.

9. It-talba għandha titressaq fi żmien erba' ġimgħat wara d-dħul fis-seħħ ta' dan ir-Regolament lill-uffiċju doganali inkarigat mir-rilaxx f'ċirkolazzjoni libera tal-prodott ikkonċernat, b'indikazzjoni tal-kwota kkonċernata. Għandha tkun akkumpanjata mid-dokumentazzjoni rilevanti kollha li tagħti prova, mingħajr l-ebda dubju raġonevoli li l-prodott impurtat jaqa' fl-ambitu tal-kwota li kien użat, jew se jintuża skond il-kundizzjonijiet ta' l-użu aħħari stipulati fl-Anness għall-kwota tariffarja kkonċernata.

10. Dan l-Artikolu għandu japplika biss meta l-bilanċ tal-kwota tariffarja rilevanti tippermetti dan fid-data ta' l-aċċettazzjoni tat-talba ġġustifikata kif jixraq. L-Artikoli 308a, 308b u 308ċ tar-Regolament (KEE) Nru 2454/93 għandhom japplikaw mutatis mutandis.

Artikolu 5

Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil- Ġurnal Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell,

Għall-Kunsill

Il-President

ANNESS

Nru ta' l-Ordni | Il-kodiċi tan-NM | Il-Kodiċi tat-TARIC | Deskrizzjoni | Ammont annwali tal-kwota (tunnellati) | Dazju fuq il-kwota | Il-perjodu tal-kwota |

09.2759 | ex 0302 50 10 ex 0302 50 90 ex 0303 52 10 ex 0303 52 30 ex 0303 52 90 | 20 10 10 10 10 | Merluzz (Gadus morhua, Gadus ogac, Gadus macrocephalus), eskluż il-fwied u l-bajd, frisk, imkessaħ jew iffriżat, għall-ipproċessar (a) (b) | 80 000 | 0% | 1.1.2007 – 31.12.2009 |

09.2765 | ex 0305 62 00 ex 0305 69 10 | 20 25 29 10 | Merluzz (Gadus morhua, Gadus ogac, Gadus macrocephalus) u ħut ta' l-ispeċi Boreogadus saida, immellaħ jew fis-salmura, iżda mhux imnixxef jew iffumikat, għall-ipproċessar (a) (b) | 10 000 | 0% | 1.1.2007 – 31.12.2009 |

09.2761 | ex 0304 29 91 ex 0304 29 99 ex 0304 99 99 | 10 41 81 60 81 | Blue grenadier (Macruronus spp.), flettijiet iffriżati u laħam ieħor, għall-ipproċessar (a) (b) | 20 000 | 0% | 1.1.2007 – 31.12.2009 |

09.2760 | ex 0303 78 11 ex 0303 78 12 ex 0303 78 13 ex 0303 78 19 ex 0303 78 90 ex 0303 79 93 | 10 10 10 11 81 10 10 | Marlozz (Merluccius spp. excluding Merluccius merluccius, Urophycis spp.), u Pink cusk-eel (Genypterus blacodes), iffriżat, għall-ipproċessar (a) (b) | 15 000 | 0% | 1.1.2007 – 31.12.2009 |

09.2766 | ex 0304 29 99 ex 0304 99 99 | 71 91 | Stokkafixx tan-Nofsinhar (Macruronus spp.), flettijiet iffriżati u laħam ieħor, għall-ipproċessar (a) (b) | 2 000 | 0% | 1.1.2007 – 31.12.2009 |

09.2770 | ex 0305 63 00 | 10 | Inċova (Engraulis anchoita), immellħa jew fis-salmura, iżda mhux imnixxfa jew iffumigata, għall-ipproċessar (a) (b) | 10 000 | 0% | 1.1.2007 – 31.12.2009 |

09.2788 | ex 0302 40 00 ex 0303 51 00 ex 0304 19 97 ex 0304 99 23 | 10 10 10 10 | Aringi (Clupea harengus, Clupea pallasii), b'piż ħaj ta' aktar minn 100 g kull biċċa jew qatgħa, jew piż li jaqbeż il-50 g kull biċċa, għajr fwied u bajd, għall-ipproċessar (a) (b) | 20 000 | 0% | 1.10.2007 – 31.12.2007 1.10.2008 – 31.12.2008 1.10.2009 – 31.12.2009 |

09.2792 | ex 1604 12 99 | 10 | Aringi, imħawra u/jew ippriżervati fil-ħall, fis-salmura, ippriżervati fil-btieti ta' għallinqas piż mingħajr ilma nett ta' 70 kg, għall-ipproċessar (a) (b) | 10 000 | 6% | 1.1.2007 – 31.12.2009 |

09.2790 | ex 1604 14 16 | 20 30 95 | Flettijiet magħrufa bħala 'loins' tat-tonn u tal-palamit, għall-ipproċessar (a) (b) | 10 000 | 6% | 1.1.2007 – 31.12.2009 |

09.2762 | ex 0306 11 10 ex 0306 11 90 | 10 10 | Awwist u awwist tax-xewk tal-baħar (Palinurus spp., Panulirus spp., Jasus spp.), iffriżati, għall-ipproċessar (a) (b) (c) | 1 500 | 6% | 1.1.2007 – 31.12.2009 |

09.2794 | ex 1605 20 10 ex 1605 20 99 | 50 45 | Gambli u gambli kbar ta' l-ispeċi Pandalus borealis imsajra u mqaxxra, għall-ipproċessar (a) (b) (d) | 20 000 | 6% | 1.1.2007 – 31.12.2009 |

09.2785 | ex 0307 49 59 ex 0307 99 11 | 10 10 | Tubi ta' klamari (Ommastrephes spp. — minbarra Ommastrephes sagittatus —, Nototodarus spp., Sepioteuthis spp.) u Illex spp., iffriżati bil-ġilda u bil-pinen, għall-ipproċessar (a) (b) | 45 000 | 0% | 1.1.2007 – 31.12.2009 |

09.2786 | ex 0307 49 59 ex 0307 99 11 | 20 20 | Klamari (Ommastrephes spp. — minbarra Ommastrephes sagittatus —, Nototodarus spp., Sepioteuthis spp.) u Illex spp., iffriżati sħaħ, jew tentakli u pinen, għall-ipproċessar (a) (b) | 1 500 | 0% | 1.1.2007 – 31.12.2009 |

09.2772 | ex 0304 99 10 | 10 | Surimi, iffriżati, għall-ipproċessar (a) (b) | 55 000 | 0% | 1.1.2007 – 31.12.2009 |

09.2774 | ex 0304 29 58 | 10 | Marlozz (Merluccius productus), flettijiet iffriżati, għall-ipproċessar (a) (b) | 15 000 | 4% | 1.1.2007 – 31.12.2009 |

09.2776 | ex 0304 29 21 ex 0304 29 29 ex 0304 99 31 ex 0304 99 33 | 10 20 10 10 | Merluzz, (Gadus morhua, Gadus macrocephalus), flettijiet iffriżati u laħam, għall-ipproċessar (a) (b) | 20 000 | 0% | 1.1.2007 – 31.12.2009 |

09.2778 | ex 0304 29 99 ex 0304 99 99 | 65 65 | Lingwata, flettijiet iffriżati u laħam ieħor tal-ħut iffriżat, (Limanda aspera, Lepidopsetta bilineata, Pleuronectes quadrituberculatus) għall-ipproċessar (a) (b) | 5 000 | 0% | 1.1.2007 – 31.12.2009 |

(a) L-Entrata taħt din is-subintestatura hija suġġetta għal kundizzjonijiet stabbiliti fid-dispożizzjonijiet Komunitarji rilevanti (ara l-Artikoli 291 sa 300 tar-Regolament tal-Kummissjoni (KEE) Nru 2454/93 – ĠU L 253 11.10.1993, p. 1. u emendi sussegwenti). (b) Din il-kwota hija disponibbli għal prodotti maħsuba għal kwalunkwe operazzjoni, sakemm mhux esklussivament għal operazzjoni waħda minn dawn jew aktar: - tindif, tneħħija tal-ġewwieni, qtugħ tad-dnub, qtugħ ta' l-irjus, - tqattigħ (għajr tqattigħ f'biċċiet żgħar, filettjar, il-produzzjoni ta'' flaps, tqattigħ ta' blokki ffriżati jew qsim ta' blokki ta' flettijiet bil-friża fuljata bejniethom), - it-teħid ta' kampjuni, l-għażla, - tikkettar; - ippakkjar, - tkessiħ, - iffriżar, - iffriżar qawwi, - tneħħija tal-friża, separazzjoni. Il-kwota mhix disponibbli għal prodotti maħsuba, barra minn hekk, għal trattament (jew operazzjonijiet) li jikkonferixxi/u intitolament għal kwota, fejn tali trattament (jew operazzjonijiet) isir(u) fuq il-livell tal-bejgħ bl-imnut jew tal-catering. It-tnaqqis fid-dazji tad-dwana għandhom japplikaw biss għall-ħut maħsub għall-konsum mill-bniedem. (c) Prodotti taħt il-kodiċijiet NM 0306 11 10 10 u 0306 11 90 10, madankollu, jikkwalifikaw għall-kwota jekk jgħaddu minn operazzjoni waħda, jew it-tnejn li huma, minn dawn li ġejjin: - il-qsim min-nofs ta' l-awwist iffriżat, - trattament bis-sħana għall-awwist iffriżat sabiex ikun jista' jitneħħa l-ħmieġ mill-intern. (d) Prodotti taħt il-kodiċijiet NM 1605 20 10 50 u 1605 20 99 45, madankollu, jikkwalifikaw għall-kwota jekk jgħaddu mill-operazzjoni li jmiss: - trattament b'atmosfera modifikata għall-gambli u l-gambli kbar kif definit fid-Direttiva ta' l-UE dwar l-Addittivi (95/2/KE ta' l-20 ta' Frar 1995) |

DIKJARAZZJONI FINANZJARJA LEĠIŻLATTIVA GĦAL PROPOSTI LI JKOLLHOM IMPATT FINANZJARJU ESKLUSSIVAMENT FUQ ID-DĦUL

1. L-ISEM TAL-PROPOSTA:

Proposta għal Regolament tal-Kunsill li jiftaħ u jipprovdi għall-ġestjoni ta' kwoti tariffarji Awtonomi tal-Komunità għal ċerti prodotti tal-ħut matul il-perjodu 2007-2009.

2. LINJI TAL-BAĠIT:

Kapitolu u Artikolu: Kap. 12 Art. 120

Ammont allokat għas-sena 2007 : M€ 15.287,9

3. L-IMPATT FINANZJARJU

( Il-proposta m'għandha l-ebda impatt finanzjarju

x Il-proposta m'għandha l-ebda impatt finanzjarju fuq l-infiq, imma għandha impatt finanzjarju fuq id-dħul – l-effett huwa kif ġej:

(€ miljun sa punt deċimali wieħed)

Linja tal-baġit | Dħul[4] | Sena 2007 |

Artikolu 120 | Impatt fuq ir-riżorsi proprji | - 49.5/sena |

4. MIŻURI KONTRA L-FRODI

Kontrolli fuq l-użu aħħari ta' xi wħud mill-prodotti koperti minn dan ir-Regolament tal-Kunsill se jsiru skond l-Artikolu 291 sa 300 tar-Regolament tal-Kummissjoni (KEE) Nru 2454/93 li li jiffissa d-dispożizzjonijiet għall-implementazzjoni tal-Kodiċi Doganali Komunitarju.

5. RIMARKI OĦRA

Minħabba l-fatt li r-reġim awtonomu preċedenti tal-kwoti tariffarji skada fil-31 ta' Diċembru 2006, il-proposta biħsiebha tipprovdi l-kontinwità u jiġi introdott reġim simili filwaqt li jitqiesu kif suppost il-ħtiġijiet predominanti tal-provvista u ċ-ċirkostanzi kumplessivi.

Din il-proposta fiha l-aġġustamenti li għandhom isiru fl-anness tar-Regolament preċedenti sabiex jitqiesu:

1. Talbiet għal żidiet u emendi għad-deskrizzjonijiet tal-prodotti tal-kwoti tariffarji awtonomi li tressqu u ġew aċċettati;

2. Tibdil fil-possibilitajiet ta' sajd u żviluppi fis-suq li jirriżultaw f'nuqqasijiet fil-provvista

Estimi tan-nefqa fuq din l-operazzjoni

Jekk tittieħed l-aktar statistika reċenti sħiħa (2005) bħala bażi, l-impatt fuq it-telf tad-dħul li jirriżulta minn dan ir-Regolament jista' għalhekk jiġi stmat għal EUR 66.0 M għall-ewwel sena tal-perjodu trijennali li jibda fl-2007. L-ammont iddikjarat, ġeneralment, ġie kkalkulat abbażi tar-rati tad-dazju MFN u jimmarka livell massimu minħabba l-fatt li l-Komunità tagħti għajnuniet diversi fir-rigward tad-dazji fuq l-importazzjoni għal gruppi differenti ta' pajjiżi terzi. Għalhekk it-tendenza hi li t-telf reali fid-dħul jirriżulta f'ammonti aktar baxxi peress li d-dazji MFN ma japplikawx fuq bażi kostanti. Sospensjonijiet mogħtija mill-organizzazzjoni komuni tas-suq, madankollu, tqiesu fil-kalkolu ta' dan it-telf fid-dħul.

09.2760 | 15.000 | 15 | 0 | 2.497 | 5.618.059 |

09.2761 | 20.000 | 3,5 (2) | 0 | 1.920 | 1.343.992 |

09.2762 | 1.500 | 12,5 | 6 | 16.921 | 1.649.818 |

09.2765 | 10.000 | 13 | 0 | 3.721 | 4.837.104 |

09.2766 | 2.000 | 7,5/15 medja = 11,25 | 0 | 1.807 | 406.615 |

09.2770 | 10.000 | 10 | 0 | 1.482 | 1.481.705 |

09.2772 | 55.000 | 3,5 (3) | 0 | 1.547 | 2.977.386 |

09.2785 | 45.000 | 8 | 0 | 2.613 | 9.405.825 |

09.2786 | 1.500 | 8 | 0 | 1.327 | 159.210 |

09.2788 | 20.000 | 15 | 0 | 632 | 1.896.506 |

09.2790 | 10.000 | 24 | 6 | 3.143 | 5.658.073 |

09.2792 | 10.000 | 20 | 6 | 1.656 | 2.319.039 |

09.2794 | 20.000 | 20 | 6 | 4.685 | 13.116.812 |

Ġdid 1 Marlozzflettijiet iffriżati | 15.000 | 6,1 | 4 | 1.588 | 500.213 |

Ġdid 2 Merluzz, Flettijiet friżati u laħam | 20.000 | 7,5 | 0 | 4.292 | 6.437.413 |

Ġdid 3 Lingwata, Flettijiet friżati u laħam | 5.000 | 15 | 0 | 2.962 | 2.221.465 |

TOTAL | | | | |65.956.562 | |(1) Sospensjoni tad-dazji tat-tariffa doganali komuni minn 12% għal 3% għall-ipproċessar (Reg. 104/2000)(2) Sospensjoni tad-dazji tat-tariffa doganali komuni minn 7,5% għal 3,5% għall-ipproċessar (Reg. 104/2000)(3) Sospensjoni tad-dazji tat-tariffa doganali komuni minn 15% għal 3,5% għall-ipproċessar (Reg. 104/2000)Sorse: Eurostat COMEXT 06.11.2006 & TAXUD Taric DatabaseTab. Ref. ATQ 2007 2009 Dikjarazzjoni FinanzjarjaTelf ta' dħul totali mqabbel man-nuqqas ta' kwoti tariffarji awtonomi: € 65.956.562 nett.

[1] ĠU C […], […], p. […].

[2] ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 1875/2006 (ĠU L 360, 19.12.2006, p. 64).

[3] ĠU L 17, 21.1.2000,p. 22.

[4] F'dak li għandu x'jaqsam ma' riżorsi proprji tradizzjonali (dazji agrikoli, levies fuq iz-zokkor, dazji tad-dwana) jeħtieġ li l-ammonti indikati jkunu ammonti netti, jiġifieri ammonti gross wara t-tnaqqis ta' 25% ta' l-ispejjeż tal-ġbir.